Document ID: 32009D0783

Title and Content:
ΑΠΌΦΑΣΗ ΤΗΣ ΕΠΙΤΡΟΠΉΣ της 22ας Οκτωβρίου 2009 σχετικά με τον διορισμό των μελών της ομάδας διαλόγου των ενδιαφερόμενων μερών στους τομείς της δημόσιας υγείας και της προστασίας των καταναλωτών που συστάθηκε με την απόφαση 2007/602/ΕΚ (2009/783/ΕΚ) Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, την απόφαση 2007/602/ΕΚ της Επιτροπής, της 5ης Σεπτεμβρίου 2007, για τη σύσταση της ομάδας διαλόγου των ενδιαφερόμενων μερών στους τομείς της δημόσιας υγείας και της προστασίας των καταναλωτών (1), και ιδίως το άρθρο 3 παράγραφος 1, Εκτιμώντας τα ακόλουθα: (1) Με την απόφαση 2007/602/ΕΚ της Επιτροπής συστάθηκε ομάδα διαλόγου των ενδιαφερόμενων μερών στους τομείς της δημόσιας υγείας και της προστασίας των καταναλωτών από τις 10 Οκτωβρίου 2007 για να παρέχει συμβουλές στην Επιτροπή σχετικά με τη βέλτιστη πρακτική κατά τη διαδικασία διαβούλευσης και επίσης για να την επικουρεί στην καλύτερη προσαρμογή των διαδικασιών της για τη συμμετοχή των ενδιαφερόμενων μερών στις ανάγκες αυτών, στους παραπάνω αναφερόμενους τομείς. (2) Η Επιτροπή διόρισε τα μέλη της ομάδας διαλόγου των ενδιαφερόμενων μερών στους τομείς της δημόσιας υγείας και της προστασίας των καταναλωτών με την απόφαση 2007/793/ΕΚ (2), η οποία άρχισε να ισχύει στις 29 Νοεμβρίου 2007, χωρίς να διευκρινίσει τη διάρκεια της θητείας τους. Είναι, συνεπώς, ανάγκη να αποφασιστεί ποια μέλη της ομάδας διορίζονται με τετραετή θητεία και ποια μέλη διορίζονται με διετή θητεία σύμφωνα με το άρθρο 3 παράγραφος 4 της απόφασης 2007/602/ΕΚ. (3) Ορισμένα μέλη της ομάδας επιβεβαίωσαν την πρόθεσή τους να σταματήσουν να συμμετέχουν στα τέλη του Νοεμβρίου 2009. Επομένως, για να εξασφαλιστεί η συνέχεια της δραστηριότητας της ομάδας, είναι ανάγκη να οριστεί στα τέσσερα έτη η διάρκεια της θητείας των υπόλοιπων μελών. (4) Σύμφωνα με το άρθρο 3 παράγραφος 1 της απόφασης 2007/602/ΕΚ, τα μέλη της ομάδας διορίζονται από την Επιτροπή και είναι ειδικοί με αρμοδιότητα στους τομείς που αναφέρονται στο άρθρο 2 παράγραφος 2 της εν λόγω απόφασης, οι οποίοι ανταποκρίθηκαν στην πρόσκληση εκδήλωσης ενδιαφέροντος. (5) Η πρόσκληση εκδήλωση ενδιαφέροντος δημοσιεύτηκε στις 11 Μαΐου 2009 και έως τις 16 Ιουνίου 2009, που έληξε η διαδικασία, είχαν ληφθεί 56 αιτήσεις. (6) Δέκα ειδικοί επιλέχθηκαν από τις αιτήσεις που υποβλήθηκαν κατόπιν της πρόσκλησης εκδήλωσης ενδιαφέροντος. Τα εν λόγω πρόσωπα διαθέτουν πείρα στους διάφορους τομείς που εκπροσωπούν τα ενδιαφερόμενα μέρη και οι οποίοι αντιστοιχούν στους τομείς πολιτικής της Γενικής Διεύθυνσης Υγείας και Καταναλωτών. Οι διορισμοί πραγματοποιούνται με βάση τα αυστηρότερα κριτήρια επάρκειας, την αποκτηθείσα πείρα σε ευρύ φάσμα τομέων και, ως λογική ακολουθία, την ευρύτερη δυνατή γεωγραφική κατανομή εντός της Κοινότητας, καθώς και με βάση την αρχή της ίσης εκπροσώπησης των φύλων, ΑΠΟΦΑΣΙΖΕΙ: Άρθρο 1 Σύμφωνα με το άρθρο 3 παράγραφος 4 της απόφασης 2007/602/ΕΚ, η Επιτροπή ορίζει με την παρούσα απόφαση σε τέσσερα έτη τη διάρκεια της θητείας των ακόλουθων μελών της ομάδας διαλόγου των ενδιαφερόμενων μερών και, συγκεκριμένα, από τις 29 Νοεμβρίου 2007 έως τις 29 Νοεμβρίου 2011: BAX Willemien BERTELETTI KEMP Florence CZIMBALMOS Ágnes DI PUPPO Roshan GALLANI Barbara GOUVEIA Rodrigo KETTLITZ Beate ROSS Melody SHEPPARD Philip TIDDENS-ENGWIRDA Lisette Άρθρο 2 Η Επιτροπή διορίζει με την παρούσα απόφαση ως νέα μέλη της ομάδας διαλόγου των ενδιαφερόμενων μερών με πλήρη τετραετή θητεία τους/τις: CEPONYTE Zita GRUNER Bernd HERVE Maryse KOSINSKA Monika KUTIN Breda LOGSTRUP Susanne RODRIGUEZ Nathalie VAN TICHELEN Sonja VINCENTEN Joanne VON ESSEN Garlich Άρθρο 3 Η παρούσα απόφαση αρχίζει να παράγει αποτελέσματα στις 2 Νοεμβρίου 2009. Βρυξέλλες, 22 Οκτωβρίου 2009.

Classification Labels:
1934
311

Label Descriptions:
{"1934": "Πολιτική για την υγεία", "311": "ΥΓΕΙΑ"}

EuroVoc IDs (Original): 138
5769
2479
3895
1163

EuroVoc IDs (Expanded): 138
5769
2479
3895
1163

Dataset Source: meu

Split: train